CELEX: 32021R0368
Language: el
Date: 2021-03-01 00:00:00
Title: Εκτελεστικός κανονισμός (ΕΕ) 2021/368 της Επιτροπής της 1ης Μαρτίου 2021 σχετικά με τη χορήγηση άδειας της Ένωσης για το μοναδικό βιοκτόνο «Aero-Sense Aircraft Insecticide ASD» (Κείμενο που παρουσιάζει ενδιαφέρον για τον ΕΟΧ)

2.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 71/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/368 ΤΗΣ ΕΠΙΤΡΟΠΗΣ
         της 1ης Μαρτίου 2021
         σχετικά με τη χορήγηση άδειας της Ένωσης για το μοναδικό βιοκτόνο «Aero-Sense Aircraft Insecticide ASD»
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 44 παράγραφος 5 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Στις 2 Φεβρουαρίου 2018 η εταιρεία Aero-Sense NV υπέβαλε αίτηση, σύμφωνα με το άρθρο 43 παράγραφος 1 του κανονισμού (ΕΕ) αριθ. 528/2012, για τη χορήγηση άδειας για μοναδικό βιοκτόνο με την ονομασία «Aero-Sense Aircraft Insecticide ASD» του τύπου προϊόντων 18, όπως περιγράφεται στο παράρτημα V του εν λόγω κανονισμού, παρέχοντας γραπτή επιβεβαίωση ότι η αρμόδια αρχή του Βελγίου είχε συμφωνήσει να αξιολογήσει την αίτηση. Η αίτηση καταχωρίστηκε με αριθμό υπόθεσης BC-DX037393-17 στο Μητρώο Βιοκτόνων.
                  
               
                     (2)
                  
                  
                     Το σκεύασμα «Aero-Sense Aircraft Insecticide ASD» περιέχει 1R-trans-φαινοθρίνη, ως δραστική ουσία, η οποία περιλαμβάνεται στον ενωσιακό κατάλογο των εγκεκριμένων δραστικών ουσιών που αναφέρεται στο άρθρο 9 παράγραφος 2 του κανονισμού (ΕΕ) αριθ. 528/2012.
                  
               
                     (3)
                  
                  
                     Στις 7 Μαΐου 2020 η αρμόδια αρχή αξιολόγησης υπέβαλε, σύμφωνα με το άρθρο 44 παράγραφος 1 του κανονισμού (ΕΕ) αριθ. 528/2012, την έκθεση αξιολόγησης και τα συμπεράσματα της αξιολόγησης στον Ευρωπαϊκό Οργανισμό Χημικών Προϊόντων (στο εξής: Οργανισμός).
                  
               
                     (4)
                  
                  
                     Στις 2 Ιουλίου 2020 ο Οργανισμός υπέβαλε στην Επιτροπή γνωμοδότηση (2), το σχέδιο συνοπτικής περιγραφής των χαρακτηριστικών του βιοκτόνου (περίληψη των χαρακτηριστικών του προϊόντος, στο εξής: ΠΧΠ) για το σκεύασμα «Aero-Sense Aircraft Insecticide ASD» και την τελική έκθεση αξιολόγησης για το μοναδικό βιοκτόνο σύμφωνα με το άρθρο 44 παράγραφος 3 του κανονισμού (ΕΕ) αριθ. 528/2012.
                  
               
                     (5)
                  
                  
                     Η γνωμοδότηση καταλήγει στο συμπέρασμα ότι το σκεύασμα «Aero-Sense Aircraft Insecticide ASD» είναι βιοκτόνο, ότι είναι επιλέξιμο για άδεια της Ένωσης σύμφωνα με το άρθρο 42 παράγραφος 1 του κανονισμού (ΕΕ) αριθ. 528/2012 και ότι, με την επιφύλαξη της συμμόρφωσης με το σχέδιο ΠΧΠ, πληροί τους όρους που καθορίζονται στο άρθρο 19 παράγραφος 1 του εν λόγω κανονισμού.
                  
               
                     (6)
                  
                  
                     Στις 4 Αυγούστου 2020 ο Οργανισμός διαβίβασε στην Επιτροπή το σχέδιο ΠΧΠ σε όλες τις επίσημες γλώσσες της Ένωσης, σύμφωνα με το άρθρο 44 παράγραφος 4 του κανονισμού (ΕΕ) αριθ. 528/2012.
                  
               
                     (7)
                  
                  
                     Η Επιτροπή συμφωνεί με τη γνωμοδότηση του Οργανισμού και, ως εκ τούτου, θεωρεί σκόπιμο να χορηγηθεί άδεια της Ένωσης για το σκεύασμα «Aero-Sense Aircraft Insecticide ASD».
                  
               
                     (8)
                  
                  
                     Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Χορηγείται στην Aero-Sense ΝV άδεια της Ένωσης με αριθμό EU-0024297-0000 για τη διάθεση στην αγορά και τη χρήση του μοναδικού βιοκτόνου «Aero-Sense Aircraft Insecticide ASD», σύμφωνα με τη συνοπτική περιγραφή των χαρακτηριστικών του βιοκτόνου που παρατίθεται στο παράρτημα.
            Η άδεια της Ένωσης ισχύει από τις 22 Μαρτίου 2021 έως τις 28 Φεβρουαρίου 2031.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 167 της 27.6.2012, σ. 1.
         
            (2)  Γνωμοδότηση του ECHA, της 17ης Ιουνίου 2020, σχετικά με τη χορήγηση άδειας της Ένωσης για το βιοκτόνο «Aero-Sense Aircraft Insecticide ASD» (ECHA/BPC/262/2020), https://echa.europa.eu/bpc-opinions-on-union-authorisation
      
      
         
            ΠΑΡΑΡΤΗΜΑ
            Περίληψη των χαρακτηριστικών του προϊόντος για βιοκτόνο
            Aero-Sense Aircraft Insecticide ASD
            Τύπος προϊόντων 18 - Εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων (Έλεγχος βλαβερών οργανισμών)
            Αριθμός άδειας: EU-0024297-0000
            Αριθμός κανονιστικού πόρου R4BP: EU-0024297-0000
            1.   ΔΙΟΙΚΗΤΙΚΕΣ ΠΛΗΡΟΦΟΡΙΕΣ
            
            1.1.   Εμπορική ονομασία/-ες του προϊόντος
            
            
                        Εμπορική ονομασία
                     
                     
                        Aero-Sense Aircraft Insecticide ASD
                     
                  1.2.   Κάτοχος άδειας
            
            
                        Επωνυμία και διεύθυνση του κατόχου άδειας
                     
                     
                        Επωνυμία
                     
                     
                        Aero-Sense NV
                     
                  
                        Διεύθυνση
                     
                     
                        Schaapbruggestraat 50, 8800 Roeselare, Βέλγιο
                     
                  
                        Αριθμός άδειας
                     
                     
                        EU-0024297-0000
                     
                  
                        
                           Αριθμός κανονιστικού πόρου R4BP
                        
                     
                     
                        EU-0024297-0000
                     
                  
                        Ημερομηνία έκδοσης της άδειας
                     
                     
                        22 Μαρτίου 2021
                     
                  
                        Ημερομηνία λήξης της άδειας
                     
                     
                        28 Φεβρουαρίου 2031
                     
                  1.3.   Παρασκευαστής/-ές του προϊόντος
            
            
                        Επωνυμία παρασκευαστή
                     
                     
                        Volcke Aerosol Connection
                     
                  
                        Διεύθυνση παρασκευαστή
                     
                     
                        Industrielaan 15, 8520 Kuurne Βέλγιο
                     
                  
                        Τοποθεσία των εγκαταστάσεων παραγωγής
                     
                     
                        Industrielaan 15, 8520 Kuurne Βέλγιο
                     
                  
               
            
                        Επωνυμία παρασκευαστή
                     
                     
                        Envasado Xiomara, S.L.
                     
                  
                        Διεύθυνση παρασκευαστή
                     
                     
                        Polígono Industrial La Torrecilla Chica, 6, 45220 Yeles - Toledo Ισπανία
                     
                  
                        Τοποθεσία των εγκαταστάσεων παραγωγής
                     
                     
                        Polígono Industrial La Torrecilla Chica, 6, 45220 Yeles - Toledo Ισπανία
                     
                  
               
            
                        Επωνυμία παρασκευαστή
                     
                     
                        Aero-Sense NV
                     
                  
                        Διεύθυνση παρασκευαστή
                     
                     
                        Kachtemsestraat 289, 8800 Roeselare Βέλγιο
                     
                  
                        Τοποθεσία των εγκαταστάσεων παραγωγής
                     
                     
                        Kachtemsestraat 289, 8800 Roeselare Βέλγιο
                     
                  1.4.   Παρασκευαστής/-ές της δραστικής ουσίας/-ών
            
            
                        Δραστικής ουσίας
                     
                     
                        1R-trans-φαινοθρίνη
                     
                  
                        Επωνυμία παρασκευαστή
                     
                     
                        Endura S.p.A
                     
                  
                        Διεύθυνση παρασκευαστή
                     
                     
                        Viale Pietro Pietramellara 5, 40121 Bologna Ιταλία
                     
                  
                        Τοποθεσία των εγκαταστάσεων παραγωγής
                     
                     
                        39 Wenfeng Road, 225009 Yangzhou, Jiangsu Κίνα
                     
                  2.   ΣΎΝΘΕΣΗ ΚΑΙ ΤΥΠΟΠΟΙΗΣΗ ΠΡΟΪΟΝΤΟΣ
            
            2.1.   Ποιοτικές και ποσοτικές πληροφορίες για τη σύνθεση του προϊόντος
            
            
                        Κοινή ονομασία
                     
                     
                        Ονομασία κατά IUPAC
                     
                     
                        Λειτουργία
                     
                     
                        Αριθμός CAS
                     
                     
                        Αριθμός ΕΚ
                     
                     
                        Περιεκτικότητα (%)
                     
                  
                        1R-trans-φαινοθρίνη
                     
                     
                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate
                     
                     
                        Δραστική Ουσία
                     
                     
                        26046-85-5
                     
                     
                        247-431-2
                     
                     
                        2,0
                     
                  2.2.   Είδος τυποποίησης
            
            AE - Αερόλυμα
            3.   ΔΗΛΩΣΕΙΣ ΕΠΙΚΙΝΔΥΝΟΤΗΤΑΣ ΚΑΙ ΠΡΟΦΥΛΑΞΗΣ
            
            
                        Δηλώσεις επικινδυνότητας
                     
                     
                        Δοχείο υπό πίεση. Κατά τη θέρμανση μπορεί να διαρραγεί
                        Πολύ τοξικό για τους υδρόβιους οργανισμούς.
                        Πολύ τοξικό για τους υδρόβιους οργανισμούς, με μακροχρόνιες επιπτώσεις.
                     
                  
                        Δηλώσεις προφύλαξης
                     
                     
                        Μακριά από θερμότητα, θερμές επιφάνειες, σπινθήρες, γυμνές φλόγες και άλλες πηγές ανάφλεξης. – Μην καπνίζετε.
                        Να μην τρυπηθεί ή καεί ακόμη και μετά τη χρήση.
                        Να αποφεύγεται η ελευθέρωση στο περιβάλλον.
                        Μαζέψτε τη χυμένη ποσότητα.
                        Να προστατεύεται από τις ηλιακές ακτίνες.Να μην εκτίθεται σε θερμοκρασίες που υπερβαίνουν τους 50 °C/122 °F.
                        Διάθεση του περιέκτη σε σημείο συλλογής επικίνδυνων ή ειδικών αποβλήτων..
                     
                  4.   ΕΓΚΕΚΡΙΜΕΝΕΣ ΧΡΗΣΕΙΣ
            
            4.1.   Περιγραφή χρήσης
            
            
               Πίνακας 1. Χρήση # 1 – Κουνούπια – Εφαρμογή σε αεροσκάφη - Επαγγελματίες
            
            
                        Τύπος προϊόντος
                     
                     
                        PT18 - Εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων
                     
                  
                        Ακριβής περιγραφή της εγκεκριμένης χρήσης, εάν απαιτείται
                     
                     
                        Εντομοκτόνο
                     
                  
                        Οργανισμός(οί)-στόχος(οι) (συμπεριλαμβανομένου του σταδίου ανάπτυξης)
                     
                     
                        επιστημονική ονομασία: Culex spp.
                        Κοινή ονομασία: Κουνούπια γένους Culex
                        στάδιο ανάπτυξης: Ακμαία |Έντομα, θηλαστικά (π.χ. τρωκτικά)
                        επιστημονική ονομασία: Aedes spp.
                        Κοινή ονομασία: Κουνούπια γένους Aedes
                        στάδιο ανάπτυξης: Ακμαία |Έντομα, θηλαστικά (π.χ. τρωκτικά)
                        επιστημονική ονομασία: Anopheles spp.
                        Κοινή ονομασία: Κουνούπια γένους Anopheles
                        στάδιο ανάπτυξης: Ακμαία |Έντομα, θηλαστικά (π.χ. τρωκτικά)
                     
                  
                        Πεδίο χρήσης
                     
                     
                        Εσωτερικοί Χώροι
                        Εφαρμογή στον θάλαμο διακυβέρνησης και στον θάλαμο επιβατών για απεντόμωση του αεροσκάφους.
                     
                  
                        Μέθοδος/-οι εφαρμογής
                     
                     
                        Λεπτομερής περιγραφή:
                        Ψεκασμός
                     
                  
                        Ποσοστό/-ά και συχνότητα εφαρμογής
                     
                     
                        Δόση εφαρμογής: Συνιστώμενη δόση εφαρμογής: 35 g/100 m3 (δηλαδή 0,7 g δ.ο./100 m3).
                        Αραίωση (%): Έτοιμο προς χρήση προϊόν.
                        Αριθμός εφαρμογών και χρονος εφαρμογής: Η εφαρμογή θα πρέπει να επαναλαμβάνεται σε κάθε πτήση για την οποία απαιτείται απεντόμωση.
                        Μία εφαρμογή ανά πτήση μόνο.
                     
                  
                        Κατηγορία/-ες χρηστών
                     
                     
                        Επαγγελματίες
                     
                  
                        Μεγέθη συσκευασίας και υλικό συσκευασίας
                     
                     
                        Τυπωμένο δοχείο αλουμινίου (ALU) 18 bar - Τυπωμένο σε τετραχρωμία
                        Λευκό πώμα (ενεργοποιητής μίας εφαρμογής) ή μπλε πώμα (ενεργοποιητής πολλαπλών εφαρμογών)
                        Συσκευασμένο σε συσκευασία από χαρτόνι, ανά 24 τεμάχια
                        Το δοχείο διατίθεται σε διάφορα μεγέθη:
                        
                                    •
                                 
                                 
                                    40 g (34 mL)
                                 
                              
                                    •
                                 
                                 
                                    60 g (52 mL)
                                 
                              
                                    •
                                 
                                 
                                    100 g (86 mL)
                                 
                              
                  4.1.1.   Οδηγίες χρήσης ανά χρήση
            
            
                        —
                     
                     
                        Ανατρέξτε στο εγχειρίδιο επί του αεροσκάφους για τον αριθμό δοχείων που απαιτούνται για την απεντόμωση του συγκεκριμένου τύπου αεροσκάφους.
                     
                  
                        —
                     
                     
                        Η διαδικασία της απεντόμωσης θα πρέπει να ανακοινωθεί στους επιβάτες πριν από την εφαρμογή του προϊόντος στο αεροσκάφος. Οι επιβάτες θα πρέπει να ενημερωθούν ώστε να κλείσουν τα μάτια τους και να καλύψουν τα πρόσωπά τους για όσο διενεργείται η διαδικασία.
                     
                  
                        —
                     
                     
                        Μην ψεκάζετε απευθείας στο δέρμα ή στα μάτια.
                     
                  
                        —
                     
                     
                        Μην ψεκάζετε σε τρόφιμα ή κοντά σε τρόφιμα, σε περιοχές παρασκευής τροφίμων ή σε σκεύη τροφίμων.
                     
                  
                        —
                     
                     
                        Πλένετε τα χέρια σας μετά τον χειρισμό.
                     
                  
                        —
                     
                     
                        Αποτρέπετε τη χρήση από μη εξουσιοδοτημένο προσωπικό.
                     
                  
                        —
                     
                     
                        Αφαιρέστε το πώμα.
                     
                  
                        —
                     
                     
                        Κρατάτε τα μεταλλικά δοχεία κάθετα σε απόσταση ενός βραχίονα.
                     
                  
                        —
                     
                     
                        Λευκό πώμα «μίας εφαρμογής»: Πιέστε τη γλωττίδα στο ακροφύσιο ψεκασμού, έως ότου κλειδώσει κάτω. Το προϊόν απελευθερώνεται σε μορφή αερολύματος σε έναν συνεχή ψεκασμό.
                     
                  
                        —
                     
                     
                        Μπλε πώμα «πολλαπλών εφαρμογών»: Πιέστε τη γλωττίδα στο ακροφύσιο ψεκασμού, έως ότου απελευθερωθεί επαρκής ποσότητα ή έως την πλήρη εκκένωση του δοχείου.
                     
                  
                        —
                     
                     
                        Το εντομοκτόνο αερόλυμα θα πρέπει να ψεκαστεί κατευθύνοντας το ακροφύσιο της συσκευής διασποράς αερολύματος σε γωνία περίπου 45° προς την οροφή σε όλο το μήκος του αεροσκάφους.
                     
                  
                        —
                     
                     
                        Ο ψεκασμός θα πρέπει να έχει κατεύθυνση ελαφρά προς τα πίσω του χρήστη.
                     
                  
                        —
                     
                     
                        Ψεκάζετε ομοιόμορφα ολόκληρη την περιοχή.
                     
                  
                         
                     
                     
                        40 g (34 mL) - Ένα δοχείο επαρκεί για την αποτελεσματική επεξεργασία όγκου αέρα 114 m3;
                     
                  
                         
                     
                     
                        60 g (52 mL) - Ένα δοχείο επαρκεί για την αποτελεσματική επεξεργασία όγκου αέρα 171 m3;
                     
                  
                         
                     
                     
                        100 g (86 mL) - Ένα δοχείο επαρκεί για την αποτελεσματική επεξεργασία όγκου αέρα 285 m3.
                     
                  
               Απεντόμωση μετά την επιβίβαση και πριν από την πτήση
            
            Αυτή η διαδικασία διεξάγεται πριν από την απογείωση και μετά την επιβίβαση των επιβατών και το κλείσιμο των θυρών.
            Ο θάλαμος διακυβέρνησης ψεκάζεται από το πλήρωμα θαλάμου επιβατών, πριν από την επιβίβαση των επιβατών.
            Για να είναι αποτελεσματική η απεντόμωση, το σύστημα κλιματισμού του αεροσκάφους πρέπει να απενεργοποιείται κατά τη διενέργεια του ψεκασμού. Το πλήρωμα θαλάμου επιβατών πρέπει να εφαρμόζει το προϊόν σε όλους τους πιθανούς χώρους στους οποίους ενδέχεται να βρίσκονται έντομα, συμπεριλαμβανομένων των αποχωρητηρίων, των χώρων προετοιμασίας φαγητού (galleys) και των ντουλαπών, εκτός εάν οι χώροι αυτοί έχουν ψεκαστεί μαζί με τον θάλαμο διακυβέρνησης πριν από την επιβίβαση.
            
               «Στην αρχή της καθόδου» (ψεκασμός εν πτήσει)
            
            Σύμφωνα με τις οδηγίες του ΠΟΥ, η απεντόμωση πριν από την πτήση και στην αρχή της καθόδου είναι μέθοδος απεντόμωσης δύο σταδίων. Η τεχνική «στην αρχή της καθόδου» (ψεκασμός εν πτήσει) είναι η δεύτερη τεχνική αυτής της μεθόδου και διεξάγεται «στην αρχή της καθόδου», καθώς το αεροσκάφος αρχίζει την κάθοδό του προς το αεροδρόμιο προορισμού. Η ανακυκλοφορία του αέρα πρέπει να ρυθμίζεται σε κανονική ροή.
            Δεν έχει αποδειχθεί υπολειμματική διάρκεια δράσης
            Τα προϊόντα που περιέχουν 1R-trans φαινοθρίνη δεν θα πρέπει να χρησιμοποιούνται για ταυτόχρονη απεντόμωση πριν από την πτήση και κατά τη διάρκεια της πτήσης του ίδιου αεροσκάφους.
            4.1.2.   Μέτρα μετριασμού κινδύνου ανά χρήση
            
            
                        —
                     
                     
                        Το προϊόν θα πρέπει να εφαρμόζεται μόνο μία φορά ανά πτήση.
                     
                  
                        —
                     
                     
                        Δεν θα πρέπει να πραγματοποιούνται περισσότερες της μίας εφαρμογές ανά ημέρα από το ίδιο μέλος του πληρώματος του θαλάμου επιβατών.
                     
                  
                        —
                     
                     
                        Μη χρησιμοποιείτε/εφαρμόζετε το προϊόν απευθείας ή κοντά σε τρόφιμα, ζωοτροφές ή ποτά, ή σε επιφάνειες ή σκεύη που είναι πιθανόν να έρθουν σε άμεση επαφή με τρόφιμα και ποτά.
                     
                  
                        —
                     
                     
                        Περιέχει 1R-trans φαινοθρίνη (πυρεθροειδή), ενδέχεται να είναι επικίνδυνο για τις γάτες. Πρέπει να λαμβάνεται μέριμνα κατά τη χρήση του προϊόντος, όταν στο αεροσκάφος υπάρχουν γάτες. Οι γάτες πρέπει να κρατούνται μακριά κατά την εφαρμογή.
                     
                  
                        —
                     
                     
                        Ο καθαρισμός του αεροσκάφους στο οποίο έχει γίνει εφαρμογή πρέπει να διεξάγεται μόνο με ειδικευμένα προϊόντα που δεν απαιτούν απόρριψη υγρών αποβλήτων σε αποχετεύσεις και στην τοπική μονάδα επεξεργασίας λυμάτων.
                     
                  
                        —
                     
                     
                        O εξοπλισμός καθαρισμού (βούρτσες, πανιά κ.λπ.) που έχει χρησιμοποιηθεί σε ένα αεροσκάφος μετά από εφαρμογή του προϊόντος, πρέπει να απορρίπτεται ως στερεό απόβλητο και δεν πρέπει να επαναχρησιμοποιείται.
                     
                  4.1.3.   Στοιχεία των πιθανών άμεσων ή έμμεσων επιπτώσεων, οδηγίες πρώτων βοηθειών και επείγοντα μέτρα για την προστασία του περιβάλλοντος που σχετίζονται με τη χρήση
            
            Οδηγίες πρώτων βοηθειών:
            
               Γενικά
            
            
                        —
                     
                     
                        ΣΕ ΠΕΡΙΠΤΩΣΗ ΕΙΣΠΝΟΗΣ: Σε περίπτωση εμφάνισης συμπτωμάτων, καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν γιατρό.
                     
                  
                        —
                     
                     
                        ΣΕ ΠΕΡΙΠΤΩΣΗ ΚΑΤΑΠΟΣΗΣ: Σε περίπτωση εμφάνισης συμπτωμάτων, καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν γιατρό.
                     
                  
                        —
                     
                     
                        ΣΕ ΠΕΡΙΠΤΩΣΗ ΕΠΑΦΗΣ ΜΕ ΤΟ ΔΕΡΜΑ: Πλύνετε με νερό και σαπούνι. Σε περίπτωση εμφάνισης συμπτωμάτων, καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν γιατρό.
                     
                  
                        —
                     
                     
                        ΣΕ ΠΕΡΙΠΤΩΣΗ ΕΠΑΦΗΣ ΜΕ ΤΑ ΜΑΤΙΑ: Ξεπλύνετε προσεκτικά με νερό για αρκετά λεπτά. Εάν υπάρχουν φακοί επαφής, αφαιρέστε τους, εφόσον είναι εύκολο. Συνεχίστε να ξεπλένετε. Σε περίπτωση εμφάνισης συμπτωμάτων, καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν γιατρό.
                     
                  
                        —
                     
                     
                        Τα πυρεθροειδή μπορούν να προκαλέσουν παραισθησία (κάψιμο και μυρμηκίαση του δέρματος χωρίς ερεθισμό). Αν τα συμπτώματα επιμένουν: Συμβουλευθείτε γιατρό.
                     
                  
               Έκτακτα μέτρα προστασίας του περιβάλλοντος σε περίπτωση ατυχήματος
            
            
                        —
                     
                     
                        Περιορίστε και ελέγξτε τυχόν διαρροές και υπερχειλίσεις με μη εύφλεκτα απορροφητικά υλικά, όπως άμμο, χώμα, βερμικουλίτη ή γη διατόμων σε κάδους με σκοπό τη διάθεση των αποβλήτων.
                     
                  
                        —
                     
                     
                        Αποφύγετε την είσοδο οποιουδήποτε υλικού σε υδρορροές ή υδατορρεύματα.
                     
                  
                        —
                     
                     
                        Μην κατευθύνετε ψεκασμό νερού στο σημείο διαρροής ή υπερχείλισης.
                     
                  
                        —
                     
                     
                        Αφήστε τυχόν υπολειπόμενο ως αποτέλεσμα της διαρροής ή υπερχείλισης προϊόν να εξατμιστεί.
                     
                  4.1.4.   Οδηγίες για την ασφαλή τελική διάθεση του προϊόντος και της συσκευασίας του που σχετίζονται με τη χρήση
            
            
                        —
                     
                     
                        Θα πρέπει να γίνει κατάλληλη καταχώριση στο Γενικό Δηλωτικό του αεροσκάφους που θα περιέχει πληροφορίες περί της διαδικασίας απεντόμωσης συνοδευόμενες από τους σειριακούς αριθμούς των χρησιμοποιηθέντων δοχείων ψεκασμού.
                     
                  
                        —
                     
                     
                        Τα κενά δοχεία ψεκασμού πρέπει να φυλάσσονται για την επιθεώρηση από την υγειονομική υπηρεσία του αεροδρομίου.
                     
                  
                        —
                     
                     
                        Μην εκχύνετε το προϊόν σε υδρορροές ή υδατορρεύματα.
                     
                  
                        —
                     
                     
                        Διασφαλίστε ότι η διαχείριση των αποβλήτων πραγματοποιείται χωρίς να τίθεται σε κίνδυνο η ανθρώπινη υγεία, χωρίς να βλάπτεται το περιβάλλον και συγκεκριμένα χωρίς κίνδυνο για το νερό, τον αέρα, το έδαφος, τα φυτά ή τα ζώα.
                     
                  
                        —
                     
                     
                        Ανακυκλώστε ή διαθέστε το απόβλητο προϊόν σύμφωνα με την εφαρμοστέα νομοθεσία, κατά προτίμηση μέσω εγκεκριμένου φορέα ή πιστοποιημένης εταιρείας συλλογής.
                     
                  
                        —
                     
                     
                        Μη μολύνετε το έδαφος ή το νερό με το απόβλητο προϊόν.
                     
                  
                        —
                     
                     
                        Μην απορρίπτετε το απόβλητο προϊόν στο περιβάλλον.
                     
                  4.1.5.   Συνθήκες αποθήκευσης και τη διάρκεια ζωής του προϊόντος υπό κανονικές συνθήκες αποθήκευσης που σχετίζονται με τη χρήση
            
            Βλέπε οδηγίες χρήσης
            5.   ΓΕΝΙΚΕΣ ΟΔΗΓΙΕΣ ΧΡΗΣΗΣ (1)
            
            5.1.   Οδηγίες χρήσης
            
            Βλέπε τμήμα 4.1.1
            5.2.   Μέτρα μετριασμού κινδύνου
            
            Βλέπε τμήμα 4.1.2
            5.3.   Ειδικές πιθανές άμμεσες ή έμμεσες επιδράσεις και οδηγίες α’ βοήθειών
            
            Βλέπε τμήμα 4.1.3
            5.4.   Οδηγίες για την ασφαλή διάθεση του προϊόντος και του περιέκτη του
            
            Βλέπε τμήμα 4.1.4
            5.5.   Συνθήκες αποθήκευσης και διάρκειας ζωής του προϊόντος σε κανονικές συνθήκες αποθήκευσης
            
            
                        —
                     
                     
                        Διατηρείτε στην αρχική συσκευασία, σε δροσερό (κάτω των 40 °C), στεγνό και καλά αεριζόμενο μέρος. Προστατέψτε από τον παγετό.
                     
                  
                        —
                     
                     
                        Αποθηκεύεται μακριά από τις ηλιακές ακτίνες, ακόμα και όταν ο περιέκτης είναι άδειος.
                     
                  Διάρκεια ζωής: 2 χρόνια
            6.   ΑΛΛΕΣ ΠΛΗΡΟΦΟΡΙΕΣ
            
            
               (1)  Οι οδηγίες χρήσης, τα μέτρα περιορισμού των κινδύνων και άλλες οδηγίες χρήσης που περιλαμβάνονται στην παρούσα ενότητα ισχύουν για οποιεσδήποτε εγκεκριμένες χρήσεις.